FM Vilniaus Vytis

**„Vilniaus Vytis“** – Lietuvos futbolo klubas bei futbolo mokykla iš Vilniaus. Ankstesniais metais žinomas „FK Liberus“ bei „FK TAIP“ pavadinimais. Vėliau prie struktūros prisijungė futbolo mokykla „Griunvaldas“.

## Istorija
### Veiklos istorija
2005 m. verslininkas Benas Renatas Baltušis įkūrė futbolo klubą Liberalų ir Centro sąjungos (LiCS) pavadinimu. 2007 m. klubas įregistruotas kaip Viešoji įstaiga „FK Liberus“. 2012 m. komanda pakeitė pavadinimą į FK TAIP. Toks pavadinimas pasirinktas buvo dėl partinės priklausomybės, nes dalyvavo Artūro Zuoko politinės partijos TAIP veikloje. 2015 metais FK TAIP dalyvavo II lygos Rytų zonos pirmenybėse ir užėmė pirmą vietą. 2016 metų pradžioje TAIP futbolo klubas gavo LFF I-os lygos licenciją. Buvo pakeistas klubo pavadinimas – nuo šiol vadinosi vadinosi „Vilniaus Vyčiu“. Taip pat pakeista ir spalvinė gama. Taip pat buvo pakeistas ir įmonės pavadinimas į VšĮ FK „Vilniaus vytis“. Tais pačiais metais prie klubo struktūros prisijungė futbolo mokykla „Griunvaldas“. 2017 m. įkurta labdaros ir paramos organizacija „FK "Vilniaus vytis" paramos fondas“. 2020 m. klubui atsirado finansinių problemų, kurios gilėjo iki tol kol 2021 m. klubas subyrėjo. 2022 m. „FK "Vilniaus vytis" paramos fondui“ iškelta bankroto byla. 2024 m. rugpjūtį VšĮ FK „Vilniaus vytis“ buvo likviduotas.

Tuo tarpu VšĮ Futbolo mokykla „Griunvaldas“ buvo įkurta 2013 m. rugsėjį. 2016 m. birželį ši organizacija prisijungė prie „Vilniaus Vyčio“ struktūros, ir pakeitė pavadinimą į VšĮ „Vilniaus Vytis“, taip pat vadinamą Futbolo mokykla „Vilniaus Vytis“. 2019 m. vadovu tapo Egidijus Juozapavičius. Subyrėjus futbolo klubui, futbolo mokykla nepriklausomai egzistavo toliau. Futbolo mokykla išlaikė ir galutinai perėmė klubo identitetą – logotipą, spalvinę gamą.

### Sportinė istorija
Nuo 2005 iki 2011 m. klubas rungtyniavo Vilniaus SFL lygoje, o nuo 2012 iki 2015 – Trečios lygos Vilniaus zonoje. 2014 ir 2015 metais tapo jos nugalėtoju.

2015 metais dalyvavo II lygos Rytų zonos pirmenybėse ir užėmė pirmą vietą. 2016 metų pradžioje klubas gavo LFF I-os lygos licenciją ir debiutavo Pirmoje lygoje.

2016 ir 2017 m. sezonuose „Vilniaus Vytis“ užėmė trečią vietą Pirmoje lygoje. Taip pat 2017 m. Lietuvos futbolo federacijos taurės turnyre komanda pasiekė pusfinalį, kur tik po baudinių serijos nusileido būsimiems taurės laimėtojams Kauno „Stumbro“ futbolininkams. 

2018 m. sezoną „Vilniaus Vytis“ pradėjo nesėkmingai ir patyrė eilę pralaimėjimų. Nors antrame rate Vyčiai pusėje pagerino žaidimą, bet finišavo šeštoje pozicijoje.

2019 m. komanda sėkmingai licencijavosi Pirmai lygai. Pirmenybes pradėjo vangiai ir prarado daug svarbių taškų. Įpusėjus sezonui buvo aštunti, tačiau antroje sezono pusėje nepatyrė nei vieno pralaimėjimo, vos du kartus sužaidė lygiosiomis ir tai leido pakilti į trečią vietą.

Klubas siekė licencijuotis į 2020 m. A lygą, bet to padaryti nepavyko. Kriterijai Pirmos lygos licencijai taip pat nebuvo įgyvendinti. LFF paskelbė kad Pirmos lygos pirmenybėse žais 14 komandų, tačiau nebuvo nuspręsta ar tai bus Vytis Vilnius ar Sūduva B. Tik paskelbus čempionato pradžią buvo patikslinta kad žais Vilniaus Vytis, tačiau už neįgyvendintus kriterijus pritaikyta nuobauda -3 taškai. Ekipa pateko tarp aštuonių stipriausių, tačiau antroje sezono fazėje nebesisekė ir nukrito į septintą vietą. Kalėdų dieną atsistatydino klubo treneris Algimantas Liubinskas, ir atskleidė kad klube yra problemų. 

2021 m. klubas nesėkmingai licencijavosi į I lygą. Profesionalių futbolininkų asociacija PFA pranešė kad klubas yra neatsiskaitęs su visais žaidėjais tiek už 2020 m. tiek už 2019 m. sezoną. Nepaisant to, Vytis vienu metu netgi bandė prašyti leidimo dalyvauti A lygoje išimties tvarka, tačiau prašymas net nebuvo svarstytas. Klubas galėjo bandyti prašyti dalyvauti I lygoje išimties tvarka, tačiau kovo 8 d. išplatino pranešimą kad daro vienerių metų pertrauką, ir nedalyvaus jokiose pirmenybėse. 2021 m. gegužės mėn. pasirodė informacija, kad Profesionalių futbolininkų asociacija ruošiasi kelti bylą klubui dėl laiku neišmokėtų atlyginimų. Klubas subyrėjo, ir galiausiai 2022 m. bankrutavo.

Tuo tarpu nuo 2021 metų komanda žaidė MFL (Mini futbolo lygoje). Futbolo mokyklos komandos dalyvavo jaunimo čempionatuose.

2026 m. kovą subūrė komandą kuri dalyvavo Antra lygos B divizione.

### Įdomūs faktai

2019 metais rungtynėse su FC Pakruojis ekipa buvo pasiektas sezono rezultatyvumo rekordas. „Vyčiai“ LFF stadione 15-1 sutriuškino svečius iš Pakruojo.

## Klubo logotipas ir spalvinė gama
* 2012-2015 metų sezonuose logotipas buvo žydras apskritimas ir užrašas "TAIP". Ekipa dėvėjo žydros spalvos marškinėlius. 
* Nuo 2016 metų pasikeitė klubo pavadinimas. TAIP buvo pervadintas "Vilniaus Vyčiu". Pasikeitė ir klubo logotipas. Tapo raudonos spalvos skydas, su vyčiu ir klubo pavadinimu. Pasikeitė ir spalvinė gama. 
* 2018 m. dar kartą pakeistas logotipas.


FK LiCS.png|LiCS
TAIP Vilnius.png|TAIP (2012–2015 m.)
FC_Vilnius_Vytis.jpg|Vilniaus Vytis 2016 m.
FC Vilniaus Vytis 2020.jpg|Vilniaus Vytis 2020 m.
FM Vilniaus Vytis.png | Emblema 2024 m.


### Klubo spalvinė gama

Raudoni, juodi ir balti. Marškinėliai juodais-raudonais arba raudonai-baltais vertikaliais strypais. Šortai raudonos spalvos.

### Sportinės aprangos:

## Sezonai
### Ankstyvasis FK Vilniaus Vytis
;LFF varžybos

|}

;SFL varžybos

|}

### Vėlesnis FM Vilniaus Vytis

|}

## Sudėtis
*Atnaujinta: *

## Treneriai
* Algimantas Liubinskas, nuo 2015 m. iki 
*  Andrej Černyšov, 2021 m.
* Edvinas Šiukšta, nuo 2026 m.

## Garsiausi žaidėjai
* Tadas Gražiūnas, 2012–2016 m.;
* Gediminas Vičius, 2016 m.
* Ramūnas Radavičius, 2016 m.
* Saulius Klevinskas, 2016 m.

## Nuorodos
* Klubo interneto svetainė
* FK Facebook paskyra (pasenusi)
* FM Facebook paskyra
* Klubo YouTube kanalas (pasenęs)
* Klubas LFE.lt portale

## Šaltiniai